Thor Olav Sperre

**Dato** 28.05.2025

**Vår referanse** 24/10501-8

**Deres referanse**

**Til aktuelle grunneiere og medlemmer/ fiskerettighetshavere i områdene Sauarelva og Norsjø fra Holtanbekken ned til Skien grense**

Interimsstyret som ble valgt på møtet 02.09.25. har laget et forslag til vedtekter for det nye laget.

Det er ca 113 grunneiere innenfor lagets område. Vi har vurdert det slik at det per i dag ikke er inntektsmuligheter på salg av fiskekort som gir et grunnlag for utbetaling av utbytte. Dersom det i framtiden skulle bli et slikt grunnlag vil dette måtte tas opp på et årsmøte med vedtektsendringer tilpasset dette. Vi har vært opptatt av at grunneiere skal få noe igjen for å være medlem, og foreslår derfor at medlemmer får gratis fiskerett på sin eiendom for grunneier og vedkommendes husstand.

Vi legger ikke opp til at medlemmene skal betale kontingent – men åpner for at årsmøtet kan ha mulighet til å innføre dette. Slik det er i dag gir salg av fiskekort noen inntekter til laget, og vi foreslår at disse midlene i formålsparagrafen blir satt av til forbedringstiltak for fiskens levevilkår og tilrettelegging for fritidsfiske.

Det er lagt opp til at lengde på strandlinje avgjør eierandeler i laget i fem nivåer. Minste eiendom har7 meter strandlinje, mens den største eiendommen har 4652 meter strandlinje. Vårt forslag gir totalt 316 andeler fordelt på ca 136 grunneier. Dersom vi en gang i framtiden kommer dit at fisket gir grunnlag for økonomisk utbytte, mener vi andeler er et riktig prinsipp å gå ut fra for fordeling. Men vi foreslår også at det vil være nødvendig med en vurdering av eiendommens kvaliteter for fiske (bonitering) som et supplement til kriteriene for andelstildelinger.

Nome og Midt-Telemark landbrukskontor har vært behjelpelig med oversikt over strandlinje på eiendommene. Det er fint om dere kan sjekke at lengden på strandlinje i vedlagte oversikt er korrekt for din eiendom.

**Frist for å gi en eventuell tilbakemelding på forslag til vedtekter og andeler er 25.08.25.**

**En tilbakemelding sendes til Nome og Midt-Telemark landbrukskontor: landbruk@intk.no**

Høringen med dokumenter blir også finne på kommunens hjemmeside.

Med hilsen

Interimstyre:

Sven Aamodt

Tore Borgar Rugaas ved/Per Arne Rugaas

Med hilsen

Øystein Saga

rådgiver

*Dokumentet er elektronisk godkjent og har derfor ingen signatur*

| **Vedlegg** |
| --- |
| Utkast til vedtekter for Norsjø Sauarelvens elveigarlag SA |
| Møtereferat grunneiere med fiskerett i Sauarelva og deler av Norsjø |
| Grunneierliste Sauarelva og Norsjø høring |